referat


 * Referat af første møde.**

Under fælles udarbejdes - skriv gerne mere på.

Først og fremmest tusinde tak for et super hyggeligt møde. Det var ganske simpelt en fantastisk kombination af erfaring og energi vi fik samlet.

Med en god snak rundt om vores oplevelser med butikken fik vi vist en meget god fælles forståelse for behovet for at danne en rygrad, så vi kan garantere at nørrebro's afdeling altid har en vært, men heldigvis aldrig får brug for en chef :)

Værten åbner og lukker, hilser og hjælper, har altid et svar eller klar til at finde et i fællesskab med dem der spørger, evt. bakket op af vores vældige wiki eller med viden om hvem det kan betale sig at ringe til. Der er heldigvis allerede mange medlemmer der føler sig godt hjemme i vores kælder og vores fornemmeste opgave er mest at sikre at flere kan det og at nye hurtigt når dertil. Der er ingen opgaver der er for små eller for store for en vært. Vi bære både visionen og vi opdager gerne det glemte lidt snavsede hjørne. Der skal ikke herske nogen tvivl om at vores kælder ganske konstant skal holdes i ørene for at kunne holdes ren. Sammentidigt er hver time vores kælder har åbent, en time hvor ligesindet med helt forskellige udgangspunkt mødes for at lære og udveksle holdninger og viden. Ofte er det her ideerne til hvordan KbhFF skal udvikles først bliver luftet og testet.

Helt konkrete første skridt bliver noget med lave en mappe til os selv.

Her kan vi bla. samle: 1. alle vagtbeskrivelser 2. spørgsmål og svar om butikken i det hele taget.

Husk at skrive dig på listen over medlemmer af gruppen. Dels er det rart at vi kan se og kontakte hinanden, det giver også grundlaget for vores mailingliste. Specielt i opstartsfasen opfordrer vi til en ivrig kommunikation os værter imellem, så vi kan opbygge en tillid til at det arbejde der startes om morgen bliver fulgt godt op gennem dagen, rundet af om aftnen og fulgt op på ugen efter.

Vi samles til fælles møde torsdag igen d. 12 april. kl. 18.00. Spiser sammen, følger op på hvor langt vi er nået og bliver endnu mere klar på vores funktion. Køkkenholdets erfaring siger at vi heller må være min, 3 der starter kl. 16, med at lave mad.

Til den tid er vi forhåbentlig allerede på forkant med at dække vagterne så resten af medlemmerne altid kan se at butikken har en vært på det tidspunkt de gerne vil skrive sig på.